Informuojame, kad 2019 metais Nacionalinės žemės tarnybos specialistai vykdė žemės naudojimo valstybinę kontrolę, kurios metu buvo tikrinami, savavališki valstybinės žemės užėmimo atvejai, kai asmenys, žinodami, kad žemė yra valstybinė, tyčia (sąmoningai) tokius žemės plotus ,,prisijungia" prie savo namų valdos žemės sklypų ar sodo sklypų, t. y. aptveria savo namų valdas ar sodo sklypus kartu su valstybine žeme tvoromis, gyvatvorėmis ir pan.

NŽT patikina, kad ir 2020 m. valstybinės žemės užėmimo atvejų tikrinimas bus vienas iš prioritetų vykdant žemės naudojimo valstybinę kontrolę, todėl  ragina gyventojus nelaukti patikrinimų dėl žemės neteisėto užėmimo ir administracinių nuobaudų skyrimo, o patiems atlaisvinti jų savavališkai užimtą ir naudojamą valstybei ar kitiems asmenims priklausančią žemę.

Už šiuos pažeidimus yra nustatytos administracinės nuobaudos, kurios gali siekti **560** eurų, tačiau tais atvejais, kai toks pažeidimas padarytas pakartotinai ar nustatoma, kad vengiama atlaisvinti valstybinę žemę, bauda gali siekti ir **1200** eurų. Baudos sumokėjimas nesuteikia teisės toliau naudotis savavališkai užimta valstybine žeme, ji vis tiek turės būti atlaisvinama.